**Ministru kabineta rīkojuma projekta**

**„Par Jēkabpils Agrobiznesa koledžas un Barkavas Profesionālās vidusskolas reorganizāciju un Jēkabpils koledžas izveidi”**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | | Profesionālās izglītības likuma 14.panta pirmajā daļā ir noteikts, ka Izglītības un zinātnes ministrija (turpmāk – ministrija) ierosina Ministru kabinetam dibināt, reorganizēt un likvidēt valsts profesionālās izglītības iestādes.  Saskaņā ar Augstskolu likuma 11.panta otro daļu lēmumu par valsts augstskolu un valsts koledžu likvidāciju pieņemt Ministru kabinets pēc izglītības un zinātnes ministra vai attiecīgā nozares ministra ierosinājuma.  Saskaņā ar Valsts pārvaldes iekārtas likuma 15.panta trešās daļas 2.punktā noteikto tiešās pārvaldes iestādi reorganizē, apvienojot to ar citu iestādi, kā rezultātā uz reorganizējamo institūciju bāzes izveido jaunu izglītības iestādi. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.27. un 24.38.apakšpunktu Jēkabpils Agrobiznesa koledža un Barkavas Profesionālā vidusskola (turpmāk kopā - iestādes) ir ministrijas padotības iestādes.  Ministrija saskaņā ar Profesionālās izglītības iestāžu tīkla optimizācijas pamatnostādnēm 2010.-2015.gadam (turpmāk – Pamatnostādnes) ir nodrošinājusi profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī ir veikusi to diferenciāciju, izveidojot modernu, mūsdienu prasībām atbilstošu profesionālās izglītības materiāli tehnisko nodrošinājumu, kas sekmē visu veidu resursu efektīvāku izmantošanu, paaugstinot profesionālās izglītības kvalitāti un pieejamību. Saskaņā ar Pamatnostādnēm Barkavas Profesionālo vidusskolu bija plānots nodot Madonas novada pašvaldībai, pamatojoties uz brīvprātības principu. Madonas novada pašvaldība (27.09.2013. vēstule Nr.MNP/2.1.3.1./13/2532) bija gatava pārņemt Barkavas Profesionālo vidusskolu tikai ar vairākiem nosacījumiem, t.sk. ar ilgtermiņā nodrošinātu pilnu finansējumu. Pašvaldības vēstulē noteiktais finansēšanas nosacījums neatbilda tiesību aktos noteiktajam regulējumam par pašvaldības izglītības iestāžu finansēšanu, līdz ar to ministrija Pamatnostādņu īstenošanas laikā nevarēja nodot Barkavas Profesionālo vidusskolu pašvaldības padotībā.  Ņemot vērā nelielo izglītojamos skaitu (257 izglītojamie) Barkavas Profesionālajā vidusskolā un demogrāfiskās tendences, tās pastāvēšana nākotnē ir apdraudēta, jo finansējums, kas tiek piešķirts atbilstoši izglītojamo skaitam, būs nepietiekams izglītības iestādes darbības un augstas izglītības kvalitātes nodrošināšanai.  Jēkabpils Agrobiznesa koledža ir maza reģionāla augstākās izglītības iestāde ar nelielu studējošo skaitu (173 studenti) 1.līmeņa profesionālās augstākās izglītības programmās un nelielu izglītojamo skaitu (277 izglītojamie) profesionālās vidējās izglītības programmās. Jēkabpils Agrobiznesa koledžas tālākā attīstība nav iespējama bez reģiona vajadzībām atbilstošu 1.līmeņa profesionālās augstākās izglītības studiju programmu piedāvājuma paplašināšanas.  Apvienojot abas iestādes, tiks izveidota Jēkabpils koledža (ar struktūrvienību Barkavā), kura varēs racionālāk izmanto abu apvienoto iestāžu infrastruktūru, cilvēkresurus, paplašināt programmu piedāvājumu un piesaistīt Eiropas Savienības (turpmāk – ES) finansējumu, lai uzlabotu materiāli tehnisko bāzi un nodrošinātu augstu izglītības kvalitāti. Tas nodrošinās iespēju Madonas novada un blakus esošo novadu jauniešiem iegūt 1.līmeņa profesionālo augstāko izglītību ne tikai Jēkabpilī, bet arī Barkavā, tādējādi arī palielinot studējošo īpatsvaru 1.līmeņa profesionālās augstākās izglītības studiju programmās (koledžas programmās) atbilstoši Izglītības attīstības pamatnostādnēs 2014.-2020 gadam noteiktajam. Jēkabpils koledžā un tās struktūrvienībā Barkavā tiks īstenots arī plašāks profesionālās vidējās izglītības programmu klāsts, tādējādi nodrošinot profesionālās vidējās izglītības un 1.līmeņa profesionālās augstākās izglītības programmu pēctecību. Jēkabpils koledža nākotnē varēs īstenot arī pieaugušo izglītības un profesionālās pilnveides izglītības programmas. Savukārt, lielāks izglītojamo skaitu nodrošinās mācību ēku un dienesta viesnīcu racionālu izmantošanu Jēkabpilī un Barkavā.  Jēkabpils koledža (ar struktūrvienību Barkavā) turpina īstenot abu apvienoto iestāžu izglītības programmas un pārņem izglītojamos, darbiniekus un pedagoģisko personālu, kā arī visus iestāžu lietojumā esošos nekustamos īpašumus, abu iestāžu bilancē esošo kustamo mantu un atbilstošus finanšu līdzekļus.    Ministrija vairākās sanāksmēs izvērtēja Jēkabpils Agrobznesa koledžas un Barkavas Profesionālās vidusskolas attīstības iespējas sadarbībā ar visām iesaistītām pusēm, t.sk. ar pašvaldību pārstāvjiem. Diskusijās piedalījās Jēkabpils Agrobiznesa koledžas direktors, Barkavas Profesionālās vidusskolas pārstāvji, Jēkabpils pilsētas Domes priekšsēdētājs L.Salcevičs un Madonas novada Domes priekšsēdētājs A.Ceļapīters. Izvērtējot Jēkabpils Agrobiznesa koledžas attīstības iespēju, Jēkabpils pilsētas pašvaldība ar 2015.gada 17.decembra lēmumu Nr.438 “Par Jēkabpils Agrobiznesa koledžas un Barkavas Profesionālās vidusskolas apvienošanu” (prot. Nr.32, 43.§), informēja ministriju, ka atbalsta iestāžu apvienošanu. Arī Madonas novada pašvaldība ar 2015.gada 29.decembra Domes lēmumu Nr.813 “Par Jēkabpils Agrobiznesa koledžas un Barkavas Profesionālās vidusskolas apvienošanu” (prot. Nr.27 6.p.). atbalstīja iestāžu apvienošanu.  Pašvaldību vadītāji abu iestāžu apvienošanā saskata ieguvumus efektīvai reģionu tautsaimniecības attīstībai un kvalificēta darba spēka sagatavošanā. Abu iestāžu apvienošana nodrošinās arī visa veida resursu, t.sk. materiāltehnisko un cilvēkresursu, apvienošanu un efektīvāku izmantošanu. Tas dos iespēju realizēt Jēkabpils reģiona tautsaimniecībai un Madonas reģiona attīstībai nepieciešamās profesionālās augstākās izglītības un profesionālās vidējās izglītības programmas.  Madonas novada pašvaldība aicina projekta turpmākās saskaņošanas gaitā diskutēt par iespējamu citu jaunizveidotās koledžas nosaukumu. Pašvaldības ieskatā nosaukums ”Viduslatvijas koledža” pilnīgāk raksturo koledžas būtību un īstenoto izglītības programmu plašāku ģeogrāfisko aptvērumu. Ministrija sadarbībā ar Augstākā izglītības padomi izvērtēja pašvaldības ieteikto koledžas nosaukumu un neatbalstīja to.  Ministrija, ņemot vērā iestāžu attīstības iespējas un ievērojot Jēkabpils pilsētas pašvaldības un Madonas novada pašvaldības lēmumus, izstrādāja Ministru kabineta rīkojuma projektu “Par Jēkabpils Agrobiznesa koledžas un Barkavas Profesionālās vidusskolas reorganizāciju un Jēkabpils koledžas izveidi” (turpmāk – rīkojuma projekts).  Rīkojuma projekts nosaka ar 2016.gada 1.novembri reorganizēt ministrijas padotībā esošo Jēkabpils Agrobiznesa koledžu un Barkavas Profesionālo vidusskolu (turpmāk – iestādes), tās apvienojot un uz to bāzes izveidojot ministrijas padotībā esošu izglītības iestādi – Jēkabpils koledžu.  Jēkabpils koledža tiek noteikta par abu apvienoto iestāžu īstenoto studiju un izglītības programmu, funkciju, tiesību, saistību, prasību, finanšu līdzekļu, bilancē esošās mantas, ar mācību procesa turpināšanu saistīto lietvedības dokumentu, uz laiku glabājamo lietvedības dokumentu un ES fondu projektu dokumentu pārņēmēju.  Rīkojuma projekts paredz iestāžu reorganizācijas komisijas izveidi, nosakot tās uzdevumus – nodrošināt iestāžu materiālo un finanšu līdzekļu inventarizāciju, mantas vērtības un saistību apjoma noteikšanu un bilancē esošās mantas, saistību, ar mācību procesa turpināšanu saistīto lietvedības dokumentu, uz laiku glabājamo lietvedības dokumentu un ES fondu projektu dokumentu nodošanu Jēkabpils koledžai, kā arī iestāžu slēguma bilances sagatavošanu rīkojumā noteiktajā termiņā.  Ņemot vērā, ka reorganizējamajām iestādēm arhīva fonds veidojas dažādos Valsts zonālajos arhīvos un saskaņā ar Arhīva likuma 7.pantu reorganizējamo institūciju pastāvīgi glabājamie dokumenti nav dalāmi un ir nododami pastāvīgā valsts glabāšanā, arhīva fonda dokumentus, kas veidojušies līdz 2016.gada 31.oktobrim, Barkavas Profesionālajai vidusskolai jānodod Cēsu zonālajā valsts arhīvā, bet Jēkabpils Agrobiznesa koledžai Jēkabpils zonālajā valsts arhīvā.  Ar iestāžu reorganizāciju saistītos izdevumus paredzēts segt no ministrijas budžeta programmas 03.00.00 “Augstākā izglītība” apakšprogrammā 03.11.00 “Koledžas” un budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” iestādēm 2016.gadam apstiprinātajiem valsts budžeta līdzekļiem.  Atbilstoši Augstskolu likuma 11.panta otrai daļai rīkojuma projektam ir pievienots Augstākās izglītības padomes 2016.gada 19.aprīļa Nr.1.12/26 atzinums. Augstākās izglītības padome nolēma atbalstīts iestāžu reorganizāciju un Jēkabpils koledžas izveidi.    Jēkabpils koledža (ar struktūrvienību Barkavā) turpina īstenot abu apvienoto iestāžu izglītības programmas un pārņem izglītojamos, darbiniekus un pedagoģisko personālu, kā arī visus nekustamos īpašumus, kas nepieciešami mācību procesa nodrošināšanai, abu iestāžu bilancē esošo kustamo mantu un finanšu līdzekļu atlikumu novembra – decembra mēnešiem.  Ņemot vērā, ka Jēkabpils koledža turpina veikt abu apvienoto iestāžu funkcijas, izmantojot abu iestāžu visa veida resursus, t.sk. finanšu resursus, **ietekmes uz valsts budžetu nebūs.**  Apvienoto izglītības iestāžu raksturojums:  **1.Jēkabpils Agrobiznesa koledža** ir augstākās izglītības iestāde, kas īsteno 1.līmeņa profesionālās augstākās izglītības (koledžas līmeņa) studiju programmas un profesionālās vidējās izglītības programmas. Tai ir akreditēti **trīs augstākās izglītības studiju programmu virzieni**: “Ekonomika”, “Vadība” un “Informācijas tehnoloģijas”. 1.līmeņa profesionālās augstākās izglītības studiju programmās uz 2016.gada 1.janvāri mācās 173 studentu, t.sk. 46 studenti nepilna laika studiju programmās (neklātiene). Tiek īstenotas **četras** 1.līmeņa profesionālās augstākās izglītības studiju programmas: “Grāmatvedība un finanses” (profesionālā kvalifikācija – “Grāmatvedis”), “Datorsistēmas un datortīklu administrēšana” (profesionālā kvalifikācija – “Datortīklu administrators”), “Mārketings un inovācijas” (profesionālā kvalifikācija – “Tirgvedības un tirdzniecības speciālists”) un “Komercdarbība” (profesionālā kvalifikācija “Komercdarbības speciālists”).  Papildus tiek īstenotas arī **četras profesionālās vidējās izglītības programmas**: “Datorsistēmas” (profesionālā kvalifikācija – “Datorsistēmu tehniķis”), “Programmēšana” (profesionālā kvalifikācija – “Programmēšanas tehniķis”, “Komerczinības” (profesionālā kvalifikācija “Mazumtirdzniecības komercdarbinieks”) un “Grāmatvedība” (profesionālā kvalifikācija – “Grāmatvedis”). Profesionālās vidējās izglītības programmās uz 2016.gada 1.janvāri mācās **277 izglītojamie** (PROF-2 dati).  Jēkabpils Agrobiznesa koledžas pārvaldīšanā atrodas valsts nekustamais īpašums (nekustamā īpašuma kadastra Nr.5601 002 2107) Pasta ielā 1, Jēkabpilī, kas sastāv no divām zemes vienībām 1,2531 ha kopplatībā (zemes vienību kadastra apzīmējumi 5601 002 2107 un 5601 002 2133) un četrām būvēm (būvju kadastra apzīmējumi 5601 002 2133 001, 5601 002 2133 002, 5601 002 2133 003 un 5601 002 2133 004). Minētais valsts nekustamais īpašums ir ierakstīts Jēkabpils rajona tiesas Zemesgrāmatu nodaļas Jēkabpils pilsētas zemesgrāmatas nodalījumā Nr.713 un Latvijas valsts vārda ministrijas personā.  Ministrijas budžeta programmas 03.00.00 “Augstākā izglītība” apakšprogrammā 03.11.00 “Koledžas” Jēkabpils Agrobiznesa koledžai 2016.gadam apstiprinātais budžets ir 297 711 euro apmērā, t.sk. valsts budžeta dotācija no vispārējiem ieņēmumiem 197 711 *euro* un ieņēmumi no maksas pakalpojumiem un citi pašu ieņēmumi 100 000 *euro* apmērā.  Ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” Jēkabpils Agrobiznesa koledžai 2016.gadam apstiprinātais budžets ir 776 598 *euro* apmērā, t.sk. valsts budžeta dotācija no vispārējiem ieņēmumiem 776 598 *euro* apmērā.  Jēkabpils Agrobiznesa koledža ir bijusi labuma guvēja ES fondu 2007.-2013.gada plānošanas perioda Eiropas Reģionālās attīstības fonda (turpmāk – ERAF) līdzfinansētās darbības programmas “Infrastruktūra un pakalpojumi” papildinājuma 3.2.2.1.2.apakšaktivitātē „Izglītības iestāžu informatizācija” ministrijas īstenotā projekta „Izglītības un zinātnes ministrijas padotībā esošo izglītības iestāžu informatizācija” (turpmāk – projekts Nr.500), vienošanās Nr.2010/0105/3DP/3.2.2.1.2/09/IPIA/VIAA/500, ietvaros.  Saskaņā ar Ministru kabineta 2008.gada 5.augusta noteikumu Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija” 55.punktā noteikto finansējuma saņēmējs ir tieši atbildīgs par projekta īstenošanu un rezultātu uzturēšanu vismaz piecus gadus pēc projekta īstenošanas. Projekta Nr.500 ietvaros Jēkabpils Agrobiznesa koledža tika apgādāta ar 32 stacionārajiem datoriem 31661,56 *euro* apmērā, 2 portatīvajiem datoriem 2216,75 *euro* apmērā, 1 multimediju komplektu 4802,38 *euro* apmērā, kā arī vidusskolā tika uzstādīts datu un elektrotīkls 1 vienība 4251,23 *euro* apmērā.  Ievērojot to, ka projekts Nr.500 atrodas piecu gadu pēcuzraudzības periodā, Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006), 57.panta 1.punkta izpratnē projekta Nr.500 labuma guvēju – izglītības iestāžu – reorganizācija nav uzskatāma par būtisku pārmaiņu, ja finansējuma saņēmējs nodrošina 3.2.2.1.2.apakšaktivitātes mērķa – izglītības iestāžu nodrošināšana ar atbilstošu, izmaksu efektīvu, drošu un uzticamu informācijas un komunikāciju tehnoloģiju (turpmāk – IKT) infrastruktūru, lai izglītības iestādēs un izglītības procesā plašāk un efektīvāk izmantotu IKT, saglabāšanu un projektā sasniegto rezultātu saglabāšanu un izmantošanu atbilstoši 3.2.2.1.2.apakšaktivitātes mērķim vismaz piecus gadus pēc pēdējā maksājuma finansējuma saņēmējam projektā Nr.500 veikšanas.  Ministrija ir izvērtējusi ar rīkojumu projektu paredzētās pārmaiņas projekta Nr.500 rezultātu saglabāšanas un ilgtspējas kontekstā un secina, ka tiks nodrošinātas Regulas Nr.1083/2006 57.panta 1.punkta prasības, jo Jēkabpils koledža (ar struktūrvienību Barkavā) pārņem abu apvienoto iestāžu izglītības programmas, izglītojamos, darbiniekus un pedagoģisko personālu, kā arī visus nekustamos īpašumus, kas nepieciešami mācību procesa nodrošināšanai, abu iestāžu bilancē esošo kustamo mantu un programmu īstenošanai nepieciešamo finansējumu un turpina īstenot abu apvienoto iestāžu izglītības programmas, tai skaitā saglabāt un izmantot projekta Nr.500 rezultātus atbilstoši 3.2.2.1.2.apakšaktivitātes mērķim.  Jēkabpils Agrobiznesa koledža laikā no 2010.gada 1.maija līdz 2011.gada 31.decembrim ir īstenojusi ES fondu 2007.-2013.gada plānošanas perioda Eiropas Sociālā fonda līdzfinansētās darbības programmas “Cilvēkresursi un nodarbinātība” papildinājuma 1.2.1.1.3.apakšaktivitātes “Atbalsts sākotnējās profesionālās izglītības programmu īstenošanas kvalitātes uzlabošanai un īstenošanai” projektu “Izglītības programmas „Datorsistēmas” kvalitātes uzlabošana Jēkabpils Agrobiznesa koledžā”, vienošanās Nr. 2010/0086/1DP/1.2.1.1.3/09/APIA/VIAA/041 (kopējās attiecināmās izmaksas 106220,99 EUR), kā arī sadarbības partnera statusā piedalījusies 1.2.1.1.2.apakšaktivitātes “Profesionālajā izglītībā iesaistīto pedagogu kompetences paaugstināšana” projektā “Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana”, vienošanās Nr. 2010/0043/1DP/1.2.1.1.2/09/IPIA/VIAA/001 (finansējuma saņēmējs Valsts izglītības satura centrs) un 1.2.1.1.4.apakšaktivitātes “Sākotnējās profesionālās izglītības pievilcības veicināšana” projektā “Sākotnējās profesionālās izglītības pievilcības veicināšana”, vienošanās Nr. 2009/0001/1DP/1.2.1.1.4/08/IPIA/VIAA/001 (finansējuma saņēmējs Izglītības un zinātnes ministrija).  2010. gada 5.oktobrī tika noslēgts līgums Nr. KPFI-3/5 starp Jēkabpils Agrobiznesa koledžu, Vides aizsardzības un reģionālās attīstības ministriju un Vides investīciju fondu par projekta "Energoefektivitātes paaugstināšana Jēkabpils Agrobiznesa koledžā" īstenošanu. Projekta kopējās izmaksas bija 528 680 LVL (752 244 EUR), no kuriem pieprasītais klimata pārmaiņu finanšu instrumenta (turpmāk - KPFI) finansējums sastāda 449 378 LVL (639 407 EUR) un VB finansējums 79 302 LVL (112 837 EUR). Projekts tika pabeigts 2012.gada 31.augustā. KPFI projekta sasniegtos rezultātus Jēkabpils koledža (ar struktūrvienību Barkavā) izmantos mācību procesa nodrošināšanai.  2) **Barkavas Profesionālā vidusskola** ir vidējās profesionālās izglītības iestāde, kas īsteno profesionālās vidējās izglītības un arodizglītības programmas. Uz 2016.gada 1.janvāri (PROF-2 dati) izglītības iestādē mācās **257 izglītojamie, t.sk**. ES fondu finansētās grupas – **75 izglītojamie**. Barkavas  Barkavas Profesionālā vidusskola īsteno šādas **profesionālās izglītības programmas:** “Būvdarbi” (profesionālās kvalifikācijas “Apmetējs” un “Apdares darbu tehniķis”), “Lauksaimniecība” (profesionālās kvalifikācija “Lauku īpašuma apsaimniekotājs”), “Skaistumkopšana” (profesionālā kvalifikācija – “SPA speciālists”) un “Viesnīcu pakalpojumi” (profesionālā kvalifikācija – “Viesmīlības pakalpojumu speciālists”). Ar 2016.gada 22.februāri papildus tiek īstenotas divas ES fondu finansētas izglītības programmas: “Ēdināšanas pakalpojumi” (profesionālā kvalifikācija – “Pavārs”) un “Administratīvie un sekretāru pakalpojumi” (profesionālā kvalifikācija – “Lietvedis”.  Barkavas Profesionālās vidusskolas pārvaldīšanā atrodas šādi nekustamie īpašumi:   1. valsts nekustamais īpašums “Akmeņsala” (nekustamā īpašuma kadastra Nr.7044 008 0007), Barkavas pagastā, Madonas novadā, kas sastāv no zemes vienības 13,8 ha platībā (zemes vienības kadastra apzīmējums 7044 008 0007). Minētais valsts nekustamais īpašums ir ierakstīts Madonas rajona tiesas Zemesgrāmatu nodaļas Barkavas pagasta zemesgrāmatas nodalījumā Nr.4 uz Latvijas valsts vārda ministrijas personā; 2. valsts nekustamais īpašums “Grantiņi” (nekustamā īpašuma kadastra Nr.7044 008 0029), Barkavas pagastā, Madonas novadā, kas sastāv no zemes vienības 9,5 ha platībā (zemes vienības kadastra apzīmējums 7044 008 0029). Minētais valsts nekustamais īpašums ir ierakstīts Madonas rajona tiesas Zemesgrāmatu nodaļas Barkavas pagasta zemesgrāmatas nodalījumā Nr.59 uz Latvijas valsts vārda ministrijas personā; 3. valsts nekustamais īpašums “Barkavas Lauksaimniecības skola” (nekustamā īpašuma kadastra Nr.7044 008 0042), Barkavas pagastā, Madonas novadā, kas sastāv no piecām zemes vienībām 28,8 ha kopplatībā (zemes vienību kadastra apzīmējumi 7044 008 0043, 7044 008 0044, 7044 008 0045, 7044 008 0436 un 7044 008 0439) un trīs būvēm (būvju kadastra apzīmējumi 7044 008 0042 001, 7044 008 0042 002 un 7044 008 0042 006). Minētais valsts nekustamais īpašums ir ierakstīts Madonas rajona tiesas Zemesgrāmatu nodaļas Barkavas pagasta zemesgrāmatas nodalījumā Nr.123 uz Latvijas valsts vārda ministrijas personā; 4. valsts nekustamais īpašums “Barkavas tvaika dzirnavas” (nekustamā īpašuma kadastra Nr.7044 008 0047), Barkavas pagastā, Madonas novadā, kas sastāv no zemes vienības 2,38 ha platībā (zemes vienības kadastra apzīmējums 7044 008 0433). Minētais valsts nekustamais īpašums ir ierakstīts Madonas rajona tiesas Zemesgrāmatu nodaļas Barkavas pagasta zemesgrāmatas nodalījumā Nr.100000490116 uz Latvijas valsts vārda ministrijas personā; 5. būvju nekustamais īpašums (nekustamā īpašuma kadastra Nr.7044 508 0001), Dzirnavu ielā 1a, Barkavā, Barkavas pagastā, Madonas novadā, kas sastāv no trīs būvēm (būvju kadastra apzīmējumi 7044 008 0031 001, 7044 008 0031 002 un 7044 008 0032 001). Minētais būvju nekustamais īpašums (izņemot būves ar kadastra apzīmējumiem 7044 008 0031 002 un 7044 008 0032 001) ir ierakstīts Madonas rajona tiesas Zemesgrāmatu nodaļas Barkavas pagasta zemesgrāmatas nodalījumā Nr.373 uz Latvijas valsts vārda ministrijas personā. Būves ar kadastra apzīmējumiem 7044 008 0031 002 un 7044 008 0032 001 atrodas Barkavas Profesionālās vidusskolas bilancē un ministrijas konsolidētajā bilancē un, pamatojoties uz likuma “Par nekustamā īpašuma ierakstīšanu zemesgrāmatās” 36.panta pirmās daļas 6.punktu, ir valstij piekritīgas.   Jēkabpils koledža (ar struktūrvienību Barkavā) pārņem abu apvienoto iestāžu izglītības programmas, izglītojamos, darbiniekus un pedagoģisko personālu, kā arī visus nekustamos īpašumus, kas nepieciešami mācību procesa nodrošināšanai.  Ministrijas budžeta programmā 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” Barkavas Profesionālajai vidusskolai 2016.gadam apstiprinātais budžets ir 634 119 *euro* apmērā, t.sk. valsts budžeta dotācija no vispārējiem ieņēmumiem 554 119 *euro* un ieņēmumi no maksas pakalpojumiem un citi pašu ieņēmumi 80 000 *euro* apmērā.    Barkavas Profesionālā vidusskola laikā no 2010.gada 1.jūlija līdz 2011.gada 31.decembrim ir īstenojusi ES fondu 2007.-2013.gada plānošanas perioda ERAF līdzfinansētās darbības programmas “Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” pirmās projektu iesniegumu atlases kārtas (turpmāk – 3.1.1.1.aktivitāte) projektu „Mācību aprīkojuma modernizācija un infrastruktūras uzlabošana Barkavas arodvidusskolā”, vienošanās Nr. 2010/0136/3DP/3.1.1.1.0/10/IPIA/VIAA/032 (turpmāk – ERAF projekts).  ERAF projekta ietvaros tika veikta sākotnējās profesionālās izglītības programmu būvniecības un tūrisma tematiskajās jomās modernizācija, kā arī bibliotēkas un dabas zinātņu kabinetu modernizācija un izglītības iestādes pielāgošana personām ar funkcionāliem traucējumiem. ERAF projekta kopējās attiecināmās izmaksas 932 248,05 *euro*, tai skaitā ERAF finansējums ir 801 733,33 *euro*.  Ievērojot to, ka ERAF projekts atrodas piecu gadu pēcuzraudzības periodā Regulas Nr.1083/2006 57.panta 1.punkta izpratnē ERAF projekta finansējuma saņēmēja – izglītības iestādes – reorganizācija nav uzskatāma par būtisku pārmaiņu, ja tiek nodrošināta 3.1.1.1.aktivitātes mērķa – profesionālās izglītības programmu īstenošanu nodrošinošās infrastruktūras uzlabošana, lai veicinātu profesionālās izglītības atbilstību darba tirgus prasībām - saglabāšana un ERAF projektā sasniegto rezultātu saglabāšana un izmantošana atbilstoši 3.1.1.1.aktivitātes mērķim vismaz piecus gadus pēc pēdējā maksājuma finansējuma saņēmējam ERAF projektā veikšanas.  Ministrija ir izvērtējusi ar rīkojuma projektu paredzētās pārmaiņas ERAF projekta rezultātu saglabāšanas un ilgtspējas kontekstā un secina, ka tiks nodrošinātas Regulas Nr.1083/2006 57.panta 1.punkta prasības, jo Jēkabpils koledža (ar struktūrvienību Barkavā) pārņem abu apvienoto iestāžu izglītības programmas, studentus un izglītojamos, darbiniekus un pedagoģisko personālu, kā arī visus nekustamos īpašumus, kas nepieciešami mācību procesa nodrošināšanai, abu iestāžu bilancē esošo kustamo mantu un programmu īstenošanai nepieciešamo finansējumu un turpina īstenot abu apvienoto iestāžu izglītības programmas, tai skaitā saglabāt un izmantot ERAF projekta rezultātus atbilstoši 3.1.1.1.aktivitātes mērķim.  Barkavas Profesionālā vidusskola laikā no 2010.gada 1.jūnija līdz 2012.gada 31.maijam ir īstenojusi ES fondu 2007.-2013.gada plānošanas perioda Eiropas Sociālā fonda līdzfinansētās darbības programmas “Cilvēkresursi un nodarbinātība” papildinājuma 1.2.1.1.3.apakšaktivitātes “Atbalsts sākotnējās profesionālās izglītības programmu īstenošanas kvalitātes uzlabošanai un īstenošanai” projektu “Sākotnējās profesionālās izglītības programmu īstenošanas kvalitātes uzlabošana Barkavas arodvidusskolā”, vienošanās Nr. 2010/0089/1DP/1.2.1.1.3/09/APIA/VIAA/052 (kopējās attiecināmās izmaksas 84229,40 EUR), kā arī sadarbības partnera statusā piedalījusies 1.2.1.1.2.apakšaktivitātes “Profesionālajā izglītībā iesaistīto pedagogu kompetences paaugstināšana” projektā “Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana”, vienošanās Nr. 2010/0043/1DP/1.2.1.1.2/09/IPIA/VIAA/001 (finansējuma saņēmējs Valsts izglītības satura centrs), 1.2.1.1.3.apakšaktivitātes “Atbalsts sākotnējās profesionālās izglītības programmu īstenošanas kvalitātes uzlabošanai un īstenošanai” projektā “Profesionālās izglītības programmu, pamatprasmju un kompetenču apguve izglītības un profesionālās karjeras turpināšanai”, vienošanās Nr. 2010/0284/1DP/1.2.1.1.3/10/IPIA/VIAA/001 (finansējuma saņēmējs Valsts izglītības attīstības aģentūra) un 1.2.1.1.4.apakšaktivitātes “Sākotnējās profesionālās izglītības pievilcības veicināšana” projektā “Sākotnējās profesionālās izglītības pievilcības veicināšana”, vienošanās Nr. 2009/0001/1DP/1.2.1.1.4/08/IPIA/VIAA/001 (finansējuma saņēmējs Izglītības un zinātnes ministrija).  Barkavas Profesionālā vidusskola sadarbības partnera statusā piedalās ES fondu 2014.-2020.gada plānošanas perioda darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībā neiesaistītu jauniešu nodarbinātību un izglītības ieguvi Jauniešu garantijas ietvaros” 7.2.1.2.pasākuma „Sākotnējās profesionālās izglītības programmu īstenošana Jauniešu garantijas ietvaros”projekta “Sākotnējās profesionālās izglītības programmu īstenošana garantijas jauniešiem ietvaros” (identifikācijas Nr.7.2.1.2/15/I/001) īstenošanā. Ar rīkojuma projektu paredzētās pārmaiņas nerada risku projekta īstenošanai, jo Barkavas Profesionālās vidusskolas īstenotās *Jauniešu garantijas* izglītības programmas turpinās īstenot Jēkabpils koledža (ar struktūrvienību Barkavā).  Ministrijas budžeta programmas 63.00.00 “Eiropas Sociālā fonda (ESF) projektu un pasākumu īstenošana” apakšprogrammā 63.08.00 „Eiropas Sociālā fonda (ESF) projekti (2014-2020)” Barkavas Profesionālajai vidusskolai 2016.gada 1.pusgadam ir piešķirts finansējums 189 336 *euro* apmērā.  Barkavas Profesionālā vidusskola ir īstenojusi KPFI projektu Nr. KPFI-15.3/120 “Energoefektivitātes paaugstināšana Barkavas Profesionālās vidusskolas mācību, dienesta viesnīcā”. Projekta kopējās izmaksas bija 508 528,63 *euro*, no kuriem KPFI finansējums ir 432 249,34 *euro* un VB finansējums 76 279,30 *euro*. Projekts tika pabeigts 2015.gada jūnijā. KPFI projekta ietvaros renovētās ēkas Jēkabpils koledža izmantos mācību procesa nodrošināšanai koledžas struktūrvienībā Barkavā. | | | | |
| 3. | Projekta izstrādē iesaistītās institūcijas | | Ministrija, Jēkabpils Agrobiznesa koledža, Barkavas Profesionālā vidusskola. | | | | |
| 4. | Cita informācija | | Ir ievērots Profesionālās izglītības likuma 14.panta 3.¹daļā noteiktais – abu iestāžu reorganizācijā (apvienošanā) iesaistītās institūcijas un personas ir informētas par projektā noteikto*.* Jautājums par iestāžu apvienošanu tika skatīts ministrijā vairākās sanāksmēs sākot no 2015.gada 21.septembra, pieaicinot visas iesaistītās puses – iestādes un pašvaldības.  Ir ievērots Profesionālās izglītības likuma 16.panta trešajā daļā noteikts, ka koledžas augstākās pakāpes izglītības programmu īpatsvaram ir jābūt ne mazākam kā 30%. Pēc abu iestāžu apvienošanas izveidotā Jēkabpils koledža īstenos piecas 1.līmeņa profesionālās augstākās izglītības studiju programmas un 11 profesionālās vidējās izglītības programmas. | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Jēkabpils Agrobiznesa koledžas darbinieki, t.sk. pedagogi, kas turpinās strādāt, un izglītojamie, kuri turpinās iegūt izglītību Jēkabpils koledžā (ar struktūrvienību Barkavā), kas izveidota uz Jēkabpils Agrobiznesa koledžas bāzes, tajās pašās ēkās Jēkabpilī.  Barkavas Profesionālās vidusskola darbinieki, t.sk. pedagogi, kas turpinās strādāt, un izglītojamie, kuri turpinās mācīties Barkavā, kas būs Jēkabpils koledžas struktūrvienība.  Izglītojamo vecāki, institūcijas un organizācijas, kuras sniedz atbalstu iestādēm izglītības procesa nodrošināšanā. | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts nodrošina institūcijas darbības efektivitāti un valsts nekustamo īpašumu un ES projektu ietvaros izveidotās modernās materiāli tehniskās bāzes racionālu izmantošanu izglītības programmu īstenošanā, kā rezultātā tiks sagatavoti augsti kvalificēti speciālisti, kas nodrošinās tautsaimniecības attīstību. Sākot īstenot Barkavā augstākās izglītības programmas (koledžas programmas), t.sk. būvniecības jomā (būvuzraugs), racionāli tiks izmantots Barkavas Profesionālās vidusskolas lietojumā nodotais un ministrijas valdījumā esošais valsts nekustamais īpašums – mācību ēka un dienesta viesnīca, kas pašlaik nav pilnībā noslogota. Efektīvāk tiks izmantoti ES projektu ietvaros Barkavā izveidotā būvniecības izglītības programmas materiāli tehniskā bāze un modernie dabas zinātņu kabineti un bibliotēka. Savukārt, Jēkabpilī esošo ES projekta ietvaros iegūto moderno informācijas komunikāciju tehnoloģiju bāzi varēs izmantot Jēkabpils koledžas Barkavas struktūrvienības izglītojamie, izejot attiecīgus apmācību kursus Jēkabpils koledžā un dzīvojot dienesta viesnīcā Jēkabpilī. | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | |
| 4. | Cita informācija | | Apvienojot iestādes un uz to bāzes izveidojot jaunu iestādi – Jēkabpils koledžu, tiek saglabāta abu apvienoto iestāžu studiju programmu un izglītības programmu īstenošana Jēkabpilī un Barkavā. Jaunā izglītības iestāde varēs racionālāk izmanto abu apvienoto iestāžu materiāli tehnisko bāzi, cilvēkresurus, paplašināt programmu piedāvājumu un piesaistīt ES finansējumu. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2016.gads** | | | Turpmākie trīs gadi (*euro*) | | |
| **2017.g.** | **2018.g.** | **2019.g.** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 1 897 764 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 1 897 764 | | 0  0 | 0  0 | 0  0 | 0  0 |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| 2. Budžeta izdevumi: | | 1 897 764 | | 0 | 0 | 0 | 0 |
| 2.1. valsts pamatbudžets | | 1 897 764 | | 0 | 0 | 0 | 0 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| 3. Finansiālā ietekme: | | 0 | | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | | X | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Ministrijas budžeta programmas 02.00.00 “Profesionālās izglītības mācību iestādes” apakšprogrammā 02.01.00 “Profesionālās izglītības programmu īstenošana” iestādēm 2016.gadam apstiprinātais budžets 1 410 717 *euro,* tajā skaitā:  Jēkabpils Agrobiznesa koledža 776 598 *euro*  Barkavas Profesionālā vidusskola 634 119 *euro*.  Ministrijas budžeta programmas 03.00.00 “Augstākā izglītība” apakšprogrammā 03.11.00 “Koledžas” iestādēm 2016.gadam apstiprinātais budžets 297 711 *euro*, tajā skaitā:  Jēkabpils Agrobiznesa koledža 297 711 *euro.*  Ministrijas budžeta programmas 63.00.00 “Eiropas Sociālā fonda (ESF) projektu un pasākumu īstenošana” apakšprogrammā 63.08.00 „Eiropas Sociālā fonda (ESF) projekti (2014-2020)” Barkavas Profesionālajai vidusskolai 2016.gada 1.pusgadam ir piešķirts finansējums 189 336 *euro* apmērā.  Tā kā tiek apvienotas divas ministrijas padotībā esošas iestādes, kas tiek finansētas no ministrijas budžeta programmas 02.00.00 „Profesionālās izglītības mācību iestādes” apakšprogrammas 02.01.00 „Profesionālās izglītības programmu īstenošana” un ministrijas budžeta programmas 03.00.00 “Augstākā izglītība” apakšprogrammas 03.11.00 “Koledžas”, un uz to bāzes izveidota jauna ministrijas padotības iestāde, kas tiek finansēta no tām pašām ministrijas apakšprogrammām, **ietekmes uz apakšprogrammām apstiprināto budžetu nebūs.** Uz apvienoto izglītības iestāžu bāzes izveidotajā Jēkabpils koledžā (ar struktūrvienību Barkavā) valsts finansēto izglītojamo plānotais skaits nesamazinās, turpinās strādāt apvienoto iestāžu darbinieki, tiks izmantota abu apvienoto izglītības iestāžu materiāli tehniskā bāze. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Projekts neparedz būtisku ietekmi uz cilvēkresursiem, jo Barkava saglabājas kā Jēkabpils koledžas struktūrvienība. Jēkabpils koledžas struktūrvienībā Barkavā direktora amata vietā būs struktūrvienības vadītāja amats, grāmatveža vietā (grāmatvedība Jēkabpils koledžā būs centralizēta) - uzskaitvedis (Barkavā turpināsies saimnieciskā darbība un būs pašu ieņēmumi). Jēkabpils koledžā būs centralizēta projektu vadība, lietvedība un arhīvs, kā rezultātā Jēkabpils koledžas struktūrvienībā Barkavā var samazināties vai mainīties attiecīgas amatu vietas. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | Nepieciešamie saistītie tiesību aktu projekti | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, svītrojot 24.27 un 24.38.apakšpunktu un iekļaujot jaunu apakšpunktu ar jaunās koledžas nosaukumu. Izpildes termiņš ir 2016.gada 31.decembris.  Ir jāatzīst par spēku zaudējušu Ministru kabineta 2006.gada 2.maija noteikumus Nr.349 “Jēkabpils Agrobiznesa koledžas nolikums” un līdz 2016.gada 1.decembrim jāizstrādā jauni Ministru kabineta noteikumi “Jēkabpils koledžas nolikums”.  Ir jāatzīst par spēku zaudējušu Ministru kabineta 2013.gada 17.septembra noteikumus Nr.853 “Jēkabpils Agrobiznesa koledžas maksas pakalpojumu cenrādis” un līdz 2016.gada 31.decembrim jāizstrādā jauni Ministru kabineta noteikumi “Jēkabpils koledžas maksas pakalpojumu cenrādis”. | | | | | |
| 2. | Atbildīgā institūcija | Ministrija | | | | | |
| 3. | Cita informācija | Nav | | | | | |

**Anotācijas V sadaļa** – projekts šo jomu neskar.

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas mājaslapā ievietota aktuāla informācija par iestāžu apvienošanu un Jēkabpils koledžas izveidošanu. |
| 2. | Sabiedrības līdzdalība projekta izstrādē | Sanāksmes ar reorganizācijā iesaistīto iestāžu pārstāvju un pašvaldības pārstāvju līdzdalību notika ministrijā 2015.gada 21.septembrī un 5.oktobrī. 2015.gada decembrī informācija tika publicēta Madonas novada laikrakstā “Stars”. 2015.gada 29.decembrī Madonas novada domes sēdē pašvaldība izvērtēja jautājumu par iestāžu apvienošanu. 2015.gada 17.decembrī jautājums par Jēkabpils koledžas turpmāko attīstību tika skatīts Jēkabpils pilsētas Domes sēdē.  2016.gada 29.janvāra Barkavas Profesionālās vidusskolas izglītojamo vecāku sapulcē vecāki tika informēti par plānoto iestāžu reorganizāciju. Iestāžu kolektīvi kopš 2015.gada rudens vairākkārtīgi tika informēti par iestāžu attīstības iespējām, iestādēm apvienojoties, pedagoģiskā personāla sanāksmēs. |
| 3. | Sabiedrības līdzdalības rezultāti | Jēkabpils pilsētas pašvaldība ar 2015.gada 17.decembra lēmumu Nr.438 “Par Jēkabpils Agrobiznesa koledžas un Barkavas Profesionālās vidusskolas apvienošanu” un Madonas novada pašvaldība ar 2015.gada 29.decembra Domes lēmumu Nr.813 “Par Jēkabpils Agrobiznesa koledžas un Barkavas Profesionālās vidusskolas apvienošanu” atbalsta iestāžu apvienošanu.  Iestāžu kolektīvos viedokļi dalās – daļa nevēlas iestāžu apvienošanu un vēlas, lai tās turpinātu pastāvētu kā atsevišķas iestādes, bet daļa atbalsta apvienošanos un jauna izglītības centra izveidi (Vidzemes – Sēlijas reģionā) ar plašu un dažādu programmu piedāvājumu dažāda vecuma grupu izglītojamajiem. Pamatā tiek atbalstīta iestāžu apvienošana un jaunas iestādes – Jēkabpils koledžas izveide. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek plānots reorganizēt ministrijas padotībā esošās divas iestādes, tās apvienojot.  Uz apvienoto iestāžu bāzes tiek plānots izveidot Jēkabpils koledžu, kas saskaņā ar rīkojuma projekta 2.punktā noteikto pārņems reorganizēto iestāžu programmas, funkcijas, tiesības, prasības, finanšu līdzekļus, bilancē esošo mantu, ar mācību turpināšanu saistīto lietvedības dokumentus, uz laiku glabājamos lietvedību dokumentus un ES fondu projektu dokumentus.  Iestāžu reorganizācija neradīs būtisku ietekmi uz cilvēkresursiem, provizoriski var mainīties 6 amatu vietas un var tikt samazinātas 3 amatu vietas. |
| 3. | Cita informācija | Nav |

Izglītības un zinātnes ministrs K.Šadurskis

Vizē:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra

pienākumu izpildītāja G.Arāja

20.06.2016. 16:00

4395

Dz.Gorbunova

67047855, dzintra.gorbunova@izm.gov.lv

V.Krēsliņa

67047814, valda.kreslina@izm.gov.lv

M.Adamane

67047756, madara.adamane@izm.gov.lv

V.Dadzīte

67047751, velga.dadzite@izm.gov.lv

J.Bolsaka

67047820, jolanta.bolsaka@izm.gov.lv